白腰文鳥

白腰文鳥，學名 Lonchura striata，又叫尖尾文鳥，屬於雀形目，成群喺海岸濕地出現、平地到低海拔嘅草叢都搵到，喺中國南部同埋南亞、東南亞嘅熱帶地區生活。

特徵 
白腰文鳥身體大約11公分長，身上顏色大致都係啡色，腰係白色。嘴喙成三角錐狀，又厚又尖，上嘴喙黑色，下嘴喙灰色。腰部有條白色寬橫紋，尾部又長又尖，叫聲係「㘉--㘉--」咁。

棲息地 
通常喺草叢，稻田裏面活動，喺榕樹、相思樹呢尐樹上面築巢，用草葉織成波狀嘅巢。

繁殖 
繁殖期喺每年嘅四月至七月。

亞種 
有三個已知嘅亞種：
 L. s. striata
 L. s. acuticauda
 L. s. domestica

同科鳥類 
 斑文鳥

雀